Edward Said

Edward Wadie Saïd ( , ; 1 November 1935 – 25 September 2003) ialah seorang warga negara Amerika Syarikat keturunan Palestin. Beliau merupakan ahli teori penulisan, dan profesor Bahasa Inggeris dan Perbandingan Sastera di Universiti Columbia, Amerika Syarikat. Beliau juga merupakan salah seorang pengasas bidang kritikan pascakolonialismeRobert Young, White Mythologies: Writing History and the West, New York & London: Routledge, 1990. 

Saïd seorang Palestin yang dilahirkan di Baitulmaqdis, Palestin Bermandat,“Between Worlds”, Reflections on Exile, and Other Essays (2002) p. 556. dan memegang pasport AS melalui bapanya, seorang Arab Palestin beragama Kristian Protestan yang juga seorang warganegara AS.
Said penyokong kuat hak asasi orang Palestin dan digelar suara terkuat bangsa Palestin oleh pengulas dan wartawan, Robert FiskRobert Fisk, "Why bombing Ashkelon is the most tragic irony", The Independent, 12 December 2008. Retrieved 4 January 2010.

Sebagai seorang pengkritik budaya yang berpengaruh, ahli akademik, dan penulis, Edward Saïd amat dikenali sebagai pengarang bukunya Orientalisme (1978), satu analisis kritis terhadap idea-idea yang menjadi asas Orientalisme — kajian tamadun Barat terhadap kebudayaan Timur.  Beliau menyaran serta menyatakan bahawa kesarjanaan Orientalis telah, dan masih, berkait kuat dengan masyarakat imperialis yang menjana kajian-kajian tersebut sehinga menjadikan hasil kajian satu kerja politik yang tunduk kepada kuasa, dan dengan itu, dari segi intelek, amat dikhuatiri kewibawaannya. 

Dari segi teori, Orientalisme didasarkan atas pengetahuan mendalamnya tentang penulisan kesusasteraan kolonial, seperti cereka yang dikarang Joseph Conrad, serta teori-teori pasca-strukturalisme Michel Foucault, Jacques Derrida, dan ahli falsafah lain; justeru, Orientalisme, dan karya yang bertema serupa, menjadi berpengaruh dalam bidang-bidang berkaitan ilmu kemanusiaan (humanities), khususnya bidang teori kesusasteraan dan kritikan penulisan. Lebih daripada itu, Orientalisme menjadi sangat berpengaruh dalam bidang kajian Timur Tengah, dalam mana ia mengubah perbincangan kesarjanaan – bagaimana mereka memeriksa, memeri dan mendefinisikan budaya-budaya Timur Tengah.Stephen Howe, "Dangerous mind?", New Humanist, Vol. 123, November/December 2008 Sebagai seorang cendekiawan, Edward Saïd bersungguh-sungguh membincang dan membahaskan tajuk-tajuk kebudayaan dalam kajian Orient. Namun demikian, beberapa sarjana tidak bersetuju akan tesisnya dan beliau sering kali berbahas dengan mereka, terutamanya Bernard Lewis, orientalis British–Amerika kelahiran Yahudi.Oleg Grabar, Edward Said, Bernard Lewis, "Orientalism: An Exchange", New York Review of Books, Vol. 29, No. 13. 12 August 1982. Accessed 4 January 2010.

 Nota 

Kategori:Edward Said
Kategori:Penulis politik Amerika Syarikat
Kategori:Penulis lelaki bukan fiksyen Amerika Syarikat
Kategori:Penulis politik Palestin
Kategori:Sastera pascapenjajahan
Kategori:Orientalisme
Kategori:Sarjana faham kebangsaan
Kategori:Pengajian Timur Tengah di Amerika Syarikat
Kategori:Islam dan politik
Kategori:Anti-Zionisme di Amerika Syarikat
Kategori:Pengkritik sastera Amerika Syarikat
Kategori:Pengkritik sastera Palestin
Kategori:Ahli humanisme Amerika Syarikat
Kategori:Aktivis Amerika Syarikat
Kategori:Aktivis Palestin
Kategori:Alumni Universiti Harvard
Kategori:Alumni Universiti Princeton
Kategori:Kakitangan akademik Universiti Columbia
Kategori:Penulis Amerika Syarikat berketurunan Palestin
Kategori:Penulis Amerika Syarikat berketurunan Lubnan
Kategori:Orang Palestin berketurunan Lubnan
Kategori:Pendidik dari Baitulmaqdis
Kategori:Kematian daripada leukemia
Kategori:Kematian daripada kanser di New York
Kategori:Oang The Nation (majalah AS)
Kategori:Felow Pusat Pengajian Lanjutan bagi Sains Tingkah Laku
Kategori:Alumni Sekolah Northfield Mount Hermon
Kategori:Penerima Anugerah Buku Amerika Syarikat
Kategori:Presiden Persatuan Bahasa Moden
Kategori:Alumni Sekolah St. George, Baitulmaqdis